Vilniaus spalvų medžioklė 

Pamokos tema: žodyno plėtimas žaidžiant „spalvų medžioklės“ žaidimą mieste.
Klausimas: Kaip apibūdinti aplinką mieste anglų kalba?
Temos BUP: 
 A1. Sakytinio teksto supratimas (klausymas). Sakytinių instrukcijų, nurodymų, skelbimų, pokalbių, diskusijų, pranešimų, pasisakymų, paskaitų, sakytinio pasakojimo, sakytinio publicistinio ar mokslo populiariojo teksto supratimas. 
 B1. Sakytinio teksto produkavimas (kalbėjimas). Žmonių, vietų, daiktų, veiklų, pomėgių, patirties apibūdinimas; pasakojimas, siužeto atpasakojimas, veiksmų sekos pateikimas; faktinės informacijos, nurodymų pateikimas, aiškinimas; nuomonės, vertinimo pateikimas, paaiškinimas, pagrindimas žodžiu.
Tikslas: plėsti mokinių anglų kalbos žodyną miesto tematikoje praktikuojant kūrybiškus naujų žodžių mokymosi būdus.
Uždaviniai: 
1. Lavinti gebėjimą pastebėti smulkias detales.
2. Mokytis versti žodžius naudojantis elektronine vertimo priemone.
3. Mokytis dirbti porose ir dalintis žiniomis. 
4. Praktikuoti rišliai kalbėti apie miesto erdvę.
5. Lavinti gebėjimą atpažinti apibūdinamą informaciją.
Kompetencijos: pažinimo, komunikavimo, skaitmeninė.
Priemonės: telefonai su įdiegta vertimo programa (pvz. „Google translate“), sąsiuviniai, rašymo priemonės, spalvų kortelės (tiek, kiek yra mokinių).
Vertinimas: formalusis.
Metodai: mokymasis žaidimo principu, erdvės tyrinėjimas, darbas porose, patyriminis mokymasis, kalbėjimas, klausymasis.
Vieta: Katedros aikštė arba bet kuri vieta mieste, kur yra įvairių skirtingų pastatų, miesto infrastruktūros objektų, žmonių.
Klasė: 5, 6.
Veiklos: ieškoti miesto aplinkoje tam tikros spalvos objektų, versti nežinomus žodžius į anglų kalbą, raiškiai apibūdinti erdvę prieš klasę, klausant pasakojimų bandyti atspėti, apie kokios spalvos objektus pasakoja.
Įtrauktis: darbas su stipresniu mokiniu; SUP mokiniams leidžiama pasakoti naudojantis pagalbine priemone, kurioje aprašytos galimos sakinių struktūros.


PAMOKOS PLANAS
Įvadas (10 min)
Mokytojas pristato pamokos temą, tikslą, uždavinius, veiklas. 
Mokymosi veiklos (60 min)
Mokytojas numato erdvę, kurioje galima vaikščioti ir ieškoti objektų. 
Mokiniai pasiskirsto poromis ir gauna po dvi spalvų korteles atsitiktiniu būdu. Per pirmas 10 minučių poros ieško aplinkoje vienos gautos spalvos objektų, juos užsirašo lietuviškai į sąsiuvinius ir naudodamiesi jau esamomis žiniomis bei vertėju išverčia į anglų kalbą. Paskui mokytojas skiria dar 10 minučių kitai spalvai. Tuomet mokiniai pasiskirsto, kuris mokinys pristatys kurios spalvos objektus.
Skiriama 10 minučių trumpo objektų aplinkoje apibūdinimo pasitreniravimui individualiai. Akcentuoti, kad pasakojimo metu reikia naudoti būdvardžius ir vietą nurodančius žodžius, ir tiesiogiai neįvardinti spalvos.
Po to vyksta pasakojimų pristatymas – mokiniai po vieną pasakoja apie jų spalvos objektus, o kiti klausosi ir bando suprasti, apie kokią spalvą kalbama. Klausantieji spėjimą užsirašo į sąsiuvinius kartu su nežinomais žodžiais, kurių reikšmės nesuprato. Po pristatymo mokinys patikslina kitiems nežinomų žodžių reikšmes. 
Apibendrinimas ir refleksija (20 min)
Mokytojas inicijuoja refleksiją. Mokiniai reflektuoja apie pamoką ir tokį žodyno plėtimo būdą.
Refleksiniai klausimai: Bottom of Form
· Kaip sekėsi mokytis ir įsiminti naujus žodžius šioje pamokoje?
· Kas šioje pamokoje buvo smagu, lengva, o kas – sunkiausia?




